14Jehova ke yena Modimo wa rona; dikahlolo tsa hae di aparela lefatshe lohle. 15Le nne le hopole selekane sa hae kamehla, le lentswe leo a le laoletseng meloko e sekete; 16e leng selekane seo a neng a se hlabe le Abrahama, le kano eo a neng a e anetse Isaaka, 17eo a kileng a e etsa komelo e tiileng ho Jakobo, le selekane se sa feleng ho Iseraele, 18a re: Ke tla o nea lefatshe la Kanana, e be kabelo ya lefa la lona. 19E ne e sa le batho ba seng bakae; ba ne ba le banyenyane, e ne e sa le basele ho lona, 20ba ntse ba phanyaphanya hara ditjhaba le mebuso le merabe. 21Empa ha a ka a dumella motho ho ba tuba, mme a laya marena ka baka la bona, a re: 22Se ameng batlotsuwa ba ka, mme le se ke la etsa baporofeta ba ka hampe.